Molɛ, May 28
Sumunli kɛ Nyamenle bɔle ewiade la yɛɛ ɔbɔle ɔ bo kɛ ɔye ye su kpalɛ ne mɔɔ yɛ nye ɛnnwu ye la wienyi yeahile sonla a. Ninyɛne ɛhye mɔ a le ye damɛnlangoate tumi ne nee ye nyamenleyɛlɛ ne.
Gyihova ɛla ye ɛlɔlɛ kpole ne ali wɔ ndenle dɔɔnwo azo. Dwenle kɛzi anwuma nee aze le kpole na ɔle kɛnlɛma la anwo nea. Yɛlɛ nwɔlɔra ekpunli mgbe mgbe dɔɔnwo, na nwɔlɔra nee pelanet mgbe mgbe a wɔ ekpunli ko biala anu a. Wɔ ekpunli ne mɔɔ yɛ ewiade ne wɔ nu la anu, nwɔlɔra ne mɔ anu ko a le sɛnzɛne ne. Saa sɛnzɛne ne ɛnle nu a, ngoane ɛnrɛhola ɛnrɛdɛnla azɛlɛ ye azo. Abɔdeɛ ɛhye mɔ kɔsɔɔti kile kɛ Gyihova a le yɛ Bɔvolɛ a, na bɛmaa yɛnwu ye subane mɔɔ le kɛ ye tumi, nrɛlɛbɛ nee ɛlɔlɛ la. Gyihova bɔle azɛlɛ ne kɛ ngoane ɛdɛnla zo. Debie biala mɔɔ wɔ azɛlɛ ye azo la boa nane nane nee alesama. Nyamenle yɛle awuke kɛnlɛma maanle alesama kɛ bɛdɛnla nu, na ɔmaanle bɛ adwenle nee nwonane mɔɔ di munli amaa bɛadɛnla aze dahuu. (Yek. 4:11) Eza “ɔmaa abɔdeɛ kɔsɔɔti aleɛ; ɔluakɛ ye ɛhulolɛ kpundii ne wɔ ɛkɛ dahuu.”
Kenlenzile, May 29
Me nee bɛ lua.
Yɛ Belemgbunli ne ɛmaa yɛ ninyɛne dɔɔnwo mɔɔ ɔbamaa menli adie yɛ edwɛkɛ ne. Ninyɛne ɛhye mɔ bie boale wɔ mekɛ ekyi bie anu, yɛɛ yɛlɛkɔ zo yɛava bie mɔ yɛayɛ gyima ɛnɛ. Noko ninyɛne ɛhye mɔ ɛmaa yɛnyia anyuhɔlɛ wɔ edwɛkɛhanlɛ ne anu. Wɔ 1933, nolobɔlɛma bɔle ɔ bo kɛ bɛfa daselɛlilɛ ngɛlata anzɛɛ kaade bɛali gyima wɔ daselɛlilɛ nu na ɔboale bɛ nuhua dɔɔnwo. Ɔle kaade ekyi bie mɔɔ Baebolo nu edwɛkɛ sikalɛ bie a wɔ zo a. Daselɛlilɛ kaade ne boale nolobɔlɛma wɔ ndenle ngakyile zo. Kɛ neazo la, ɛnee nolobɔlɛma bie mɔ se nyiane, noko ɔnva nwo kɛ bɛkpondɛ kɛ bɛka edwɛkɛ ne la, ɛnee bɛnnwu mɔɔ bɛka a. Ɛnee nolobɔlɛma bie mɔ lɛ akɛnrazilɛ kpalɛ. Bɛkola bɛfa mekɛ ekyi bie bɛka edwɛkɛ biala mɔɔ bɛze la bɛkile suamenle ne, noko fane dɔɔnwo ne ala ɛnee bɛnva nwunu bɛnyɛ gyima. Daselɛlilɛ kaade ne boale nolobɔlɛma kɔsɔɔti ɔmaanle bɛhanle edwɛkɛ sikalɛ mɔɔ anu la ɛkɛ la. w15 11/15 5:3-6
Dwɛkɛ, May 30
Bɛ muala bɛye [Gyihova] ayɛlɛ!
Ngɛlɛlera dɔɔnwo maa yɛnwu kɛ Nyamenle duma ne anwo hyia na ɔwɔ kɛ yɛdi ye eni. (Ade. 3:15; Edw. 83:18; Aye. 42:8; 43:10; Dwɔn 17:6) Gyihova sunsum ne maanle Baebolo kɛlɛvoma vale ye duma ne lile gyima fane dɔɔnwo wɔ tete bɛsanloangɛlɛlera ne anu. (Yiz. 38:23) Yemɔti saa edwɛbohilelɛma ye Nyamenle duma ne fi Baebolo ne anu a, ɔkile kɛ bɛmbu Gyihova. Ɛnɛ, daselɛ dɔɔnwo wɔ ɛkɛ mɔɔ ɔmaa yɛnwu kɛ ɔwɔ kɛ yɛfa Gyihova duma ne yɛdi gyima a. Nyamenle duma ne finde 2013 New World Translation fofolɛ ne anu 7,216. Ɛhye kile kɛ bɛva nsia bɛboka nwo. Bɛva nnu bɛboka nwo ɔluakɛ bɛnwu Nyamenle duma ne wɔ Nyevile Wulera Nwomamobɔleɛ ne mɔɔ bɛyɛ ye kenlensa ye la anu. Nnu ɛhye wɔ 1 Samoɛle 2:25; 6:3; 10:26; 23:14, 16. Bɛvale mɔɔ tɔ zo nsia mɔɔ wɔ Maanlebuvolɛma 19:18 la bɛbokale nwo ɔlua neɛnleanu bieko mɔɔ bɛyɛle wɔ tete Baebolo bɛsanloangɛlɛlera mɔɔ bɛdie bɛdi anu la ati. w15 12/15 2:5, 6
ceb_Latn bam_Latn bam_Latn zul_Latn mos_Latn twi_Latn tgl_Latn bam_Latn twi_Latn